# Kim Pérez

Kim Joaquina Pérez Fernández-Fígares (Granada, 1941 - 27 de febrer de 2025), coneguda com a Kim Pérez, va ser una professora i activista espanyola. Va ser la primera dona transsexual que va formar part d'una candidatura electoral a Espanya. Va ser membre del moviment social, cultural i polític Retallades Zero, formant part de les seues candidatures des del seu naixement com a partit en 2014.

## Biografia

Kim Pérez es va llicenciar en Història en 1968 i el mateix any fou nomenada Professora Encarregada de Curs de la Universitat de Granada. Era experta en la qüestió històrica dels Natzarens de Jerusalem. Fou professora d'ètica i filosofia en de secundària fins al 2006. Pérez també fou agregada de comunicació a l'ambaixada espanyola a Algèria, on pogué expressar-se per primera vegada lliurement. Fou la confundadadora i presidenta de l'Associació d'Identitat de Gènere a Andalusia, i del col·lectiu Conjuntos Difusos-Autonomia Trans.
Pérez va iniciar el seu activisme per les dones trans en 1983, quan va participar en les Jornades Feministes Estatals a Madrid i després a Còrdoba al 2000.
Davant el Defensor del Poble Andalús, va encapçalar la sol·licitud de proposició no de llei del Parlament Andalús pels drets trans. Al febrer de 1999, sent presidenta de l'Associació d'Identitat de Gènere a Andalusia, es va aconseguir que Andalusia es convertira en la primera comunitat autònoma d'Espanya a incloure en el seu catàleg de prestacions sanitàries el tractament i les cirurgies de reassignació de sexe. En 2007, va ocupar el número 17 de la llista electoral d'Esquerra Unida en les eleccions municipals per a l'Ajuntament de Granada, convertint-se en la primera dona transsexual que va formar part d'una candidatura electoral a Espanya. Aquest mateix any, al costat de Carla Antonelli, va treballar per la Llei d'Identitat de Gènere del 2007.
En 2010, va reclamar que es pogués triar el gènere neutre per a aquelles persones que no s'identifiquen com a home o dona. En 2013, es va encadenar a les portes del Parlament Andalús i va iniciar una vaga de fam en protesta pel retard en l'aprovació de la llei Integral de Transsexualitat a Andalusia, finalment aprovada l'any següent.
Al 2018 participà al capítol Taronja de Nosotrxs somos, sèrie documental dirigida per César Vallejo sobre la història LGTBI a Espanya.
En 2019 realitzà de nou una vaga de fam per denunciar que el suport de la ultradreta al govern de la Junta d'Andalusia podria significar un minvament dels drets de les persones trans, atenent al programa del partit polític Vox.
En 2022, a proposta de la Direcció General de Diversitat Sexual i Drets LGTBI, va rebre la Medalla a la Promoció dels Valors d'Igualtat, al costat de l'activista Miguel Ángel Sánchez, de mans de la ministra d'Igualtat Irene Montero.
Va morir el 27 de febrer de 2025 als 83 anys.

## Vida personal

Pérez va sortir de l'armari com a dona trans en 1991, amb 50 anys. En 1995 va decidir iniciar el seu procés d'autodeterminació de gènere.

## Filmografia

* Nosotrxs somos (2018)

## Premis i reconeixements

* 2010 - Premi Ploma de la FELGTB.
* 2017 - Medalla d'or al mèrit de la ciutat de Granada.
* 2017 - Guardó "Majors de l'any" de l'ajuntament de Granada.
* 2018 - Pregonera de l'Orgull LGTBI de Granada.
* 2019 - Premi Triangle Rosa de COGAM.
* 2022 - Medalla a la Promoció dels Valors d'Igualtat (al costat de Miguel Ángel Sánchez) del Ministeri d'Igualtat.

## Bibliografia

* 1 2 Asensio, Arantxa. «Fallece la granadina Kim Pérez, activista por los derechos humanos, docente y primera mujer trans candidata en unas elecciones en España» (en castellà). Granada Hoy, 27-02-2025. [Consulta: 4 març 2025].
* 1 2 3 Gallego, Ananda. «Kim Pérez» (en castellà). Euforia, 03-11-2019. [Consulta: 4 març 2025].
* 1 2 3 4 5 Cerdá Hernández, María Rosa; Mélida García. LGTBI+ LÍNEA DEL TIEMPO Y PROTAGONISTAS. Editorial Universitat Politècnica de València, 2019, p. 14. ISBN 978-84-9048-852-2.
* ↑ «El Orgullo de los pioneros: “Tenía que salir del armario costara lo que costara”» (en castellà). El Confidencial, 05-07-2019. [Consulta: 4 març 2025].
* ↑ «Kim Pérez, toda una vida a contracorriente» (en castellà), 19-04-2019. [Consulta: 4 març 2025].
* ↑ «Kim Pérez, primera transexual que se presenta a unas elecciones municipales en España» (en castellà). El País [Madrid], 20-04-2007. ISSN: 1134-6582.
* ↑ EFE. «Piden que en España se instaure el género sexual neutro» (en castellà). La Opinión de Zamora, 18-03-2010. [Consulta: 4 març 2025].
* ↑ «La presidenta de ATA se encadenará a las puertas del Parlamento en protesta por la retirada de la Ley de Transexualidad». www.lavanguardia.com. [Consulta: 4 març 2025].
* ↑ RTVE.es. «Estrenamos 'Nosotrxs somos', la primera serie documental sobre la lucha del colectivo LGTBI en España» (en castellà). RTVE.es, 28-06-2018. [Consulta: 4 març 2025].
* ↑ Carro, David. «'Nosotrxs Somos' estrena "Azul", "Naranja" y "Violeta" y anuncia un programa especial para "Arco Iris"» (en castellà). FormulaTV, 24-06-2019. [Consulta: 4 març 2025].
* 1 2 López, Álvaro. «Kim Pérez, activista trans, en huelga de hambre, pide a los partidos andaluces: "Por favor, recapacitad, pensad que estamos en el siglo XXI"» (en castellà). elDiario.es, 20-01-2019. [Consulta: 4 març 2025].
* ↑ «Organizaciones LGTBI respaldan a Kim Pérez y rechazan el "apoyo de la ultraderecha" al nuevo Gobierno andaluz | El Independiente de Granada». www.elindependientedegranada.es. [Consulta: 4 març 2025].
* ↑ «La activista transexual Kim Pérez abandona la huelga de hambre tras sufrir un desmayo» (en castellà). LaSexta, 21-01-2019. [Consulta: 4 març 2025].
* ↑ «Muere Kim Pérez, la granadina pionera en la lucha por los derechos del colectivo transexual» (en castellà). Diario ABC, 27-02-2025. [Consulta: 4 març 2025].
* ↑ Press, Europa. «Los activistas LGTBI Miguel Ángel Sánchez y Kim Pérez, Medalla a la Promoción de los Valores de Igualdad». www.europapress.es, 07-09-2022. [Consulta: 4 març 2025].
* ↑ «La activista trans Kim Pérez, el Diario Digital Transexual y la política Inés Sabanés, premios Pluma 2010». Dos Manzanas. Dos manzanas, 06-05-2010. [Consulta: 4 març 2025].
* ↑ «Kim Pérez, medalla de Oro al Mérito de la Ciudad de Granada | El Independiente de Granada». www.elindependientedegranada.es. [Consulta: 4 març 2025].
* ↑ «Transexual Kim Pérez y director de Festival de Tango Granada, mayores del año» (en castellà). La Vanguardia, 30-03-2017. [Consulta: 4 març 2025].
* ↑ Press, Europa. «Granada retoma este viernes la marcha por el orgullo Lgtbi, con Kim Pérez como pregonera». www.europapress.es, 28-06-2018. [Consulta: 4 març 2025].
* ↑ «La Plexy, premio Triángulo Chueca del COGAM 2019». , 12-06-2019.